Angola | Boendoe se blog argief
Posts Tagged 'Angola
Queen of the Quarry Dwellers
Ek't 'n baie liewe man. Hy dra my op sy hande en probeer die lewe vir my so lekker en gerieflik moontlik maak.
Dis hoekom, as ons gaan rondrits, ons nie sommer in enige hierjy plek bly nie. Nee, my man doen moeite om seker te maak dis
met 'n mooi uitsig.
Jip. Die Hoof van die huis weet ek slaap nooit weer op 'n strand nie – die sand in my cleavage maak my mal – en daarom ry ons rond. Hy weet ook ek hou nie van 'n nuuskierige skare wat my dophou as ek tande wil borsel nie, daarom slaap ons in quarries. (Ek weet steeds nie wat dit in Afrikaans is nie?) Daar is 'n swetterjoel, maar mens moet mooi kies. Nie enige quarry doen die ding nie.
As die Queen van die Quarries, het ek 'n troon nodig. Die beste ding since sliced bread, laat ek julle verseker! Na amper vier jaar se primitiwiteit, was hierdie 'n heerlike luukse:
Wat maak bietjie water by die diesel saak met so mooi stukkie handewerk??
Die draak gaan getem word
Verlede jaar het ons, in ons onkunde, op die pad van Lucira na Dombe Grande beland. In die nag. Dit was 'n rit reg uit die hel, maar soos die tyd verby gegaan het, het ons begin praat oor teruggaan. Om te sien hoe dit in die dag lyk. Sommer twee of drie dae te vat om die ± 200 km rustig af te lê. As ek nie voorheen baie begeesterd was nie, is ek nou.
Die draak se rug gaan gebreek word. 'n Rekonstruksie-projek wat ongeveer 79 miljoen USD gaan kos, is in Junie verlede jaar begin. Vooruitgang is onvermydelik, maar ons wilde dae word stadig, maar seker, minder.